# darvoud
## Brezhoneg
### Etimologiezh

    → Etimologiezh da glokaat (Ouzhpennañ)

### Anv-kadarn

darvoud /ˈdarvut/ gourel (liester : darvoudoù)
* Tra a zegouezh
** — Ar vro, ôtro, eme an ostiz, a zo brao a-walc'h, mes, pevar miz zo, eun darvoud, c'hoarveet war-dro aman, an neus roet d'an holl spont ha tristidigez. [...]... — (Erwan ar Moal, Pipi Gonto, Kemper, 1925, p. 26.)
** [...], hep darvoud ebet a gement e talvefe ar boan komz dioutañ, [...]. — (Jarl Priel, Va Zammig Buhez, Al Liamm, 1954, p. 91.)
** Pec'hed marvel a vefe din tremen hep komz eus un darvoudig hanter-fentus, hanter-vantrus. — (Jarl Priel, Amañ hag Ahont, Al Liamm, 1957, p. 20.)
** N'eus c'hoarvezet e-pad an dalc'h-mañ darvoud ebet hag e talvezfe (!) ober meneg anezhañ. — (Jarl Priel, An Teirgwern Pembroke, Al Liamm, 1959, p. 73.)
** ...Gwazed a zo dilammet hag o deus miret ouzh an darvoud. — (Jakez Riou, Geotenn ar Werc'hez ha danevelloù all, Al Liamm, 1957, p. 39.)
** « Feiz ! Mat ac'h eus graet, d'am meno, tevel war seurt darvoud. [...]. — (Youenn Drezen, Sizhun ar Breur Arturo, Al Liamm, 1971, p. 75.)
** Daou vloaz oa m'oa marvet e vamm — Doue d' he fardono ! — pa c'hoarvezas un darvoud dic'hortoz e buhez Jampi Rognant. Fortuniañ a reas. — (Abeozen, Pirc'hirin Kala-Goañv, Al Liamm, eil emb. 1986, p. 16.)
** En deiz-se end-eeun e c'hoarvezas er gêr vihan un darvoud a lakaas holl latennoù ar barrez da vonet en-dro : [...]. — (Jakez Konan, Lannevern e kañv ha danevelloù all, Al Liamm, 1980, p. 16.)
** Anavezout a ra kement darvoud a zo c'hoarvezet er bed adal penn kentañ an amzerioù...ha n'eus nemeto a c'hell anavezout. — (Langleiz, Romant ar Roue Arzhur/levrenn I : Marzhin, Al Liamm, 1975, p. 17.)

#### Deveradoù

* darvoudad
* darvoudaouek
* darvoudegezh
* darvoudenn
* darvoudennek
* darvoudus

#### Gerioù kevrennek

* gwallzarvoud

#### Troioù-lavar

* dre zarvoud

#### Troidigezhioù

* galleg : accident , incident
* galleg : évènement